SPRÁVA ZO ZAHRANIČNEJ PRACOVNEJ CESTY
č. 185 / 2016
1.  Účastník ZPC:
Iveta Hermanovská,  Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod pre ERC, MSCA a Zdravie, demografické zmeny a kvalitu života, AJ – RJ.
2.  Zahraničná pracovná cesta:
Belgicko, Brusel, vykonaná v dňoch 29. - 30. 11. 2016,  Covent Garden,  Zasadnutie národných kontaktných bodov pre ERC,  spôsob financovania – refundácia EK a CVTI SR. 

3.  Rámcový program pobytu:

29. november 2016

1. Welcome and opening of the meeting
2. Update from the ERC Scientific Council
3. Update and future perspectives of the ERCEA
4. Overview of studies supporting the work of the ERC Scientific Council
5. Review of pilot ERC Synergy Grant scheme
6. Update on European visiting fellowships and implementing arrangements with non-ERA    
    countries
7. Open access: practical issues
8. Presentation of the new EURAXESS portal

30. november 2016
1. Results of the first qualitative evaluation of completed ERC projects
2. Update on ERC calls for proposals (StG/CoG/AdG/PoC)
3. ERC Communication activities
4. ERC Week: discussion with NCPs organising events
5. ERC=ScienceSquared events organised by science museums
6. EEA&Norway Grants: opportunities for some runner-ups
7. Summary "Frontier research and Science Diplomacy conference"
8. Feedback on past PI Centric events and future calendar
9. AOB

4.  Stručný priebeh rokovaní, resp.  študijného pobytu:
Predseda ERC informoval o  procese strednodobého hodnotenia, ktorý sa sa trocha oneskoril vzhľadom k politickej situácii okolo brexitu. Správa HLG by mala byť hotová do konca júna 2017. Zmienil sa o novom 9. RP, bude prebiehať náročná diskusia v Európskom parlamente o grantových schémach, či sú vyhovujúce a nemajú byť nahradené pôžičkami alebo partnerstvami verejného a súkromného sektora.  Komisár Moedas obhajuje súčasné grantové schémy. Kvôli brexitu bude rozpočet redukovaný o 15%, čo je významný pokles. Európsky parlament má iný názor na H2020. ERC bude oslavovať 10 rokov existencie a cieľom je ukázať mladým vedcom, čím je pre nich prínosné.  
P.  Amor informoval o činnosti ERCEA agentúry. Synergy grants budú pokračovať (financovaných 24 projektov, odlišné od konzorcií – jasne vyjadriť, prečo práve títo kľúčoví ľudia majú šancu určitý problém vyriešiť). Hodnotenie financovaných projektov Synergy Working Group a externými expertmi. Zaoberajú sa ambicióznymi vedeckými problémami, sú veľmi špeciálne, identifikujú nové vznikajúce oblasti vedy, získavajú nesmierne medzinárodné uznanie. Budú pokračovať aj v roku 2018 prípadne 2019, minimálne 250 mil. Euro v rámci výzvy, max. 10 mil. Euro na projekt (vyššia miera úspešnosti) a trvanie projektu 6 rokov. Zjednoduší sa hodnotenie a veľkou výzvou pre ERCEA bude zvýšenie počtu zamestnancov (posilnenie odboru výskumu a IKT). 
12. októbra sa uskutoční konferencia v Talline predsednícka konferencia „European Research Excelence Impact Value for Society“
A. Kulcsar predstavila doterajšie skúsenosti zo schémy Synergy grant,  v roku 2012 bola úspešnosť 1,5 %, v 2013 3%, z EU 13 participovalo len Maďarsko.  Traja externí experti a 9 členov Vedeckej rady navštívilo všetkých 24 projektov, v októbri 2015 vypracovali správu, ktorú koncom roka predstavili Vedeckej rade. Analýza tejto schémy brala do úvahy či tieto projekty nemohli byť realizované PI, problémy v implementovaní schémy, vyjadrenia panelov výberu projektov. Výsledkom bola podpora schémy kvôli veľkému medzinárodnému renomé niektorých projektov, jeden z nich sa venuje výskumu genómu a USA podporilo podobný projekt s 10-násobným rozpočtom a spolupracujú s tým projektom ). Spolupráca je v dlhšom časovom horizonte ako v rámci klasických kolaboratívnych projektov,  vzhľadom na charakter výskumu musia veľmi úzko spolupracovať (univerzita napr. postavila budovu pre realizáciu projektu, kde môžu všetci pracovať spolu, UK financovala stavbu budovy a  Synergy grant podporil tím. Budú vyhlasované ročne, 2,3 – 4 PI, evaluačný proces v 3 krokoch. Príklady projektov – MODELCELL –„ Building a Model Cell to achieve Control of Cellular Organization“. PI môžu žiadať v rôznych stupňoch kariéry – 1/3 sú CoG a ďalší AdG. 
M. Adojaan informovala o dohodách s tretími krajinami a Visiting Fellowships, ktoré budú realizované v ČR, Maďarsku, Rumunsku, Poľsku a Slovinsku (774 PI vyjadrilo záujem o hosťovanie záujemcov o ERC grant- UK, DE, FR, NL, z ČR 8). Ďalšia výzva bude v máji 2017 pre „Expression of Interest pre  ERC – PI-s“. MŠVVaŠ SR ešte stále pracuje na vytvorení schém „Visiting Fellowships“ pre slovenských účastníkov.
Bol predstavený otvorený pristup k dátam. – Open Research Data (ORD) Pilot – 2015 – 2017. (PI môžu vystúpiť z toho hocikedy). 
Data Management Plan – deliverable v rámci projektu ( podobné ako Ethics), ERC administrátori budú overovať, či DMP sa venuje 5 kľúčovým otázkam.
Open Access – Data Management Plan – šablóna publikovaná začiatkom budúceho roka: ERC-Open-Access.
K. Fehringer predstavila nový Euraxes portál https://euraxess.ec.europa.eu/.
P. Labastida predstavil výsledky kvalitatívneho hodnotenia prvých 199 finalizovaných projektov ERC. Prebehlo formou Peer review, 25 panelov zložených z 3 expertov (2 ERC hodnotitelia a 1 externý hodnotiteľ). 21 projektov bolo hodnotených ako vedecký prelom a 50%  dosiahlo veľký vedecký pokrok. Väčšina mala výborné publikačné výsledky, impakt na vedný odbor, pozitívny rozvoj PI kariéry (najmä StG), impakt mimo vedného odporu a vývoj nových metód alebo konceptov. Všetky projekty mali porovnateľnú a podobnú kvalitu. 30% podporilo priemerný výskum, čo súvisí s rizikom ich financovania. V roku 2016 prebieha podobné hodnotenie.. 
M. Gaudina informoval o komunikačných aktivitách: nová časť v rámci webovej stránky - „Manažment projektu“ Pokračuje sa v rozvoji aktivít sociálnych médií (Twitter Spain, Italy, Denmark, Italy, Germany, Facebook – Italy...) a štatistikách výziev. ERC prezident v Európskom parlamente prezentoval V. Nicolosi projekt. Komunikačná stratégia 2017  bude zameraná na výzvy, projekty, výskumníkov a ERC impakt. Európska rada pre výskum bude oslavovať v roku 2017 10. výročie, špecifická komunikácia týkajúca sa Synergy grantov a ERC ako úspešný príbeh pre EÚ. 21. marca  sa uskutoční  oslava 10. výročia ERC - budú pozvané Národné kontaktné body. V týždni od  13. – 19. marca  sa budú organizovať v rámci tohto výročia v jednotlivých krajinách. 
 5.  Odporúčané závery:
Naďalej sledovať aktuálne výzvy v rámci Horizontu 2020 a informovať relevantné subjekty o nových informáciách prezentovaných na zasadnutí. Implementovať schému „Visiting Fellowship“ v rámci SR. 

6.   Prehľad prinesenej dokumentácie a miesto jej uloženia
Prezentácie zo zasadnutia NCP ERC budú dostupné  v databáze EK CIRCABC.

7.   Osobitne vyhodnotený očakávaný prínos ZPC
Získané informácie budú využité v rámci konzultačnej činnosti za účelom zvýšenia účasti 
slovenských subjektov v grantových schémach ERC. 
8.    Spôsob zverejnenia výsledkov ZPC, prenos získaných informácií
podľa charakteru a potreby 
Súhlasím so zverejnením správy na internete

Správu vypracoval: Mgr. Iveta Hermanovská		                  ......................................
Dátum: 12. 12. 2016
								
Správu schválil:  prof. RNDr. Ján TURŇA, CSc., generálny riaditeľ  ......................................